 لاهور (ويب ڊيسڪ) بگ بيش ليگ ۾ ڌوم مچائيندڙ پاڪستاني فاسٽ بالر حارث رئوف ٽنهي فارميٽس ۾ پاڪستان جي نمائندگي ڪرڻ جي خواهش جو اظهار ڪري ڇڏيو. هڪ انٽرويو ۾ حارث رئوف چيو ته رڳو ٽي ٽوئنٽي تي ڌيان هجڻ وارو تاثر غلط آهي، مون ون ڊي ميچن ۾ به ڪارڪردگي ڏيکاري، رڳو ٽي ٽوئنٽي بالر جو ٽائٽل درست ناهي، آئون ٽنهي فارميٽس ۾ پاڪستان جي نمائندگي ڪرڻ چاهيان ٿو، لاهور قلندرز مونکي آسٽريليا موڪليو، اتي کيڏڻ جو تجربو ٻن سالن بعد بگ بيش ليگ ۾ ڪم آيو. حارث رئوف وڌيڪ چيو ته ميلبورن ۾ هيٽ ٽرڪ ڪرڻ وارو لمحو يادگار آهي، بگ بيش جو ڪنٽريڪٽ ملڻ کي وڏي ڪاميابي سمجهان ٿو. هن چيو ته هرڪو مونکي پاڪستاني ٽيم ۾ شامل ڪرڻ جون ڳالهيون ڪري رهيو آهي، پنهنجي بالنگ تي ڌيارن برقرار رکڻ چاهيان ٿو، ڪارڪردگي سٺي هوندي ته ملڪ لاءِ کيڏڻ جو موقعو به ملند، بالنگ ڪوچ وقار يونس پاران حوصله افزائي ڪئي وئي جنهن تي ڪافي خوشي ٿي آهي.